Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: „(5) Az egyes ágazatokat terhelõ különadóról szóló 2010. évi XCIV. törvény (a továbbiakban: Különadó törvény) szerint
Paragraph Index: 1178

14. § A GET 141/A. §-a a következõ (13)–(17) bekezdéssel egészül ki: „(13) Az egyetemes szolgáltatók részére vételre felajánlott földgázforrás és a hazai termelésû földgáz mennyiségérõl és áráról, valamint az igénybevételre jogosultak és kötelezettek körérõl szóló rendeletben (a továbbiakban: Felajánlási rendelet) meghatározott mennyiséget a rendelet hatálybalépését követõen át kell adni a szerzõdõ félnek. Amennyiben a Felajánlási rendelet vagy annak módosítása olyan idõpontban lép hatályba, amely idõpontban a szabályozási idõszak már elkezdõdött (pl. negyedév közben), úgy a rendeletben meghatározott mennyiséget az ott meghatározott áron a rendelet hatálybalépését követõen a rendelet szerinti szabályozási idõszak végéig kell átadni a szerzõdõ félnek; az így megadott mennyiség a szabályozási idõszak fennmaradó részére vonatkozik. A Felajánlási rendeletben vagy annak módosításában meghatározott mennyiségbe a rendelet hatálybalépését megelõzõen a szabályozási idõszakban a szerzõdõ félnek már átadott mennyiség nem számítható be.

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes